
Στοχεύοντας στην κατάκτηση της…κορυφής, ένας νεαρός Ηρακλειώτης καθως φαίνεται θα είναι μέσα σε αυτούς που θα μετέχουν – εκτός απροόπτου- στον πανελλήνιο διαγωνισμό του Ιδρύματος «Σταύρος Νιάρχος» (μιας και αναμένονται τα επίσημα αποτελέσματα από το Δήμο).

Ο νεαρός διακρίθηκε στο τοπικό CityLab στο Ηράκλειο, στα πλαίσια του μεγάλου μαραθωνίου της ΚΕΔΕ που έχει στόχο να συγκεντρώσει προτάσεις επίλυσης αστικών προβλημάτων μέσω των νέων τεχνολογιών.

Ο νεαρός, ήταν μέσα σε αυτούς που μαγνήτισαν τα βλέμματα, καθώς εντυπωσίασε με την ευρεσιτεχνία που παρουσίασε, τονίζοντας στη διάρκεια της παρουσίασης του, πως στόχος του ήταν να προτείνει κάτι που θα μπορούσε να φέρει λύση σε προβλήματα των αστικών κέντρων.

Το Τοπικό CityLab πραγματοποιήθηκε στο χώρο του «Δημοσκοπίου» στο Ηράκλειο. «Με 9 συμμετοχές από σχολεία, φοιτητές και πολίτες της πόλης μας ολοκληρώθηκε στο ΔΗΜΟΣΚΟΠΙΟ.

Ανάμεσα στις προτάσεις ήταν και αυτή του μοτοποδήλατου που για καύσιμο χρησιμοποιεί ΒΙΟΑΕΡΙΟ ή ακόμα και προϊόντα απόσταξης όπως τσικουδιά ή άλλα παράγωγα βιοαποδομήσιμων προϊόντων από νέο του δήμου μας, ο οποίος μελέτησε και κατασκεύασε το πιο «πράσινο» και φιλικό ως προς το περιβάλλον, μετασκευασμένο παπάκι», επισήμανε μέσα από το ekriti.gr ο αντιδήμαρχος Πέτρος Ινιωτάκης.

Σημειώνεται ότι το συγκεκριμένο «παπάκι» πλέον μπορεί να επιλέγει μεταξύ δύο τρόπων (βιοαερίου ή προϊόντος απόσταξης) ως καύσιμο και δείχνει το δρόμο στον οποίο θα πρέπει να κινηθούν όλοι οι στόλοι δημόσιων οχημάτων για την μετατροπή των βενζινο-πετρελαιοκινητήρων σε πράσινους κινητήρες.

Πηγή: ekriti.gr